stanford-oval/wikipedia huggingface dataset:
นางโชว์
เพลงประกอบละคร

เพลง เต้นไปตามเพลง - ขับร้องโดย ภัทรา ภัทรประภาพร
เพลง เป็นเพราะใคร - ขับร้องโดย ฉันทนา กิติยพันธ์
เพลง ลำแดงลำยง - ขับร้องโดย ชรัส เฟื่องอารมย์
ละครโทรทัศน์ปี พ.ศ. 2559

| นางโชว์ |
| --- | --- |
ประเภท: โรแมนติก-คอมเมดี-ดราม่า
สร้างโดย: บริษัท มั่งมีศรีสุข โปรดักชั่น จำกัด
เขียนโดย: บทประพันธ์: มาดามเป็ด บทโทรทัศน์: รสอุบล-สุคนธรส
กำกับโดย: ศุภกิจ ตังทัตสวัสดิ์
แสดงนำ: ภาณุพงศ์ วราเอกศิริ สาวิกา ไชยเดช ภุชิสสะ ศุภธนพัฒน์ คลาวเดีย จักรพันธุ์
ดนตรีแก่นเรื่องเปิด: เลิศเลิศ เชิดเชิด - สาวิกา ไชยเดช
ดนตรีแก่นเรื่องปิด: เส้นชัยในชีวิต - สาวิกา ไชยเดช
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 12 ตอน
การผลิต
ความยาวตอน: 85 นาที / ตอน
ออกอากาศ
เครือข่าย: สถานีโทรทัศน์ช่องพีพีทีวี
ออกอากาศ: 11 เมษายน พ.ศ. 2559 – 17 พฤษภาคม พ.ศ. 2559
นางโชว์ เป็นละครโทรทัศน์แนวโรแมนติก-คอมเมดี-ดราม่า บทประพันธ์ของ มาดามเป็ด บทโทรทัศน์โดย รสอุบล-สุคนธรส กำกับการแสดงโดย ศุภกิจ ตังทัตสวัสดิ์ ผลิตโดย บริษัท มั่งมีศรีสุข โปรดักชั่น จำกัด ออกอากาศทุกวันจันทร์–อังคาร เวลา 20.20 - 21.45 น. ทาง สถานีโทรทัศน์ช่องพีพีทีวี นำแสดงโดย ภาณุพงศ์ วราเอกศิริ, สาวิกา ไชยเดช, ภุชิสสะ ศุภธนพัฒน์, คลาวเดีย จักรพันธุ์ และนักแสดงชั้นนำอีกมากมาย เริ่มตอนแรกวันที่ 11 เมษายน พ.ศ. 2559–17 พฤษภาคม พ.ศ. 2546
รายชื่อนักแสดงและการสร้าง

| ปี | พ> ศ. 2559 |
| --- | --- |
สถานีออกอากาศ: สถานีโทรทัศน์ช่องพีพีทีวี
ผู้สร้าง: บริษัท มั่งมีศรีสุข โปรดักชั่น จำกัด
ผู้กำกับการแสดง: ศุภกิจ ตั้งทัตสวัสดิ์
บทโทรทัศน์: รสอุบล-สุคนธรส
วันเวลาออกอากาศ: วันจันทร์–อังคาร เวลา 20.20 - 22.45 น.
ทองแท่ง: ภาณุพงศ์ วราเอกศิริ
มะลิวัลย์ (มะลิ) (นางรำในสถานบันเทิง): สาวิกา ไชยเดช
สันต์ (คนรักจีน่า): ภุชิสสะ ศุภธนพัฒน์
จีน่า (นางรำในสถานบันเทิง): คลาวเดีย จักรพันธุ์
เจ๊ริชชี่ (เจ้าของกิจการสถานบันเทิง FREEDOM BAR): วสันต์ อุตตมะโยธิน
เจ้กิมลั้ง (แม่ของทองแท่ง ตี๋เล็ก ดาว ทองหยิบ ทองหยอด): ศิรินุช เพ็ชรอุไร
เฮียฮง เจ้าของร้านข้าวหมูแดง (พ่อของนกน้อย): สมพร ปรีดามาโนช
(แม่ของมะลิวัลย์และไม้): ปิยะดา เพ็ญจินดา
ป๊อปคอน (เพื่อนมะลิวัลย์ (มะลิ)): กรกฎ พวงสวัสดิ์
กองทัพ/ก้อง (ผู้จัดการสถานบันเทิง FREEDOM BAR): นิทัศน์ ธำรงค์
ลีลา (ครูสอนนนางรำในสถานบันเทิง FREEDOM BAR): ตรีชฎา แสงอุทัย (ปิ๋ม ซีโฟร์)
นกน้อย/อาหมวย: ภัทรา อธิราษฎร์กุล
ทองหยิบ: สุทธาทิพย์ วุฒิชัยประดิษฐ์
ทองหยอด: เจษยา เวียงเกตุ
รันรัน (นางรำในสถานบันเทิง FREEDOM BAR): เป๊กกี้ ทีวีพูล
ดอนลี่ (นางรำในสถานบันเทิง FREEDOM BAR): วู้ดดี้ ทีวีพูล
(นางรำในสถานบันเทิง FREEDOM BAR): โบกี้ ทีวีพูล
พรเพ็ญ (นางรำในสถานบันเทิง FREEDOM BAR): ยัวร์บอยศรี
ไม้ (น้องสาวของมะลิวัลย์): ศักรินทร์ นาคปั้น
ดาว (น้องสาวของตี๋เล็ก): ไพลิน ก็งปาแร็ง
ตี๋เล็ก (พี่ชายของดาว): รชฏ กุลวงศ์
ทองธาร: เจสสิก้า ไพลิน
ทองหยิบ: รุ้งลาวัณย์ โทนะหงษา
ทองหยอด: เจษยา เวียงเกตุ
นักแสดงรับเชิญ
(เจ้าของห้องพักตึกแถว): อรัญญา ประทุมทอง
สุวรรณ (พ่อของทองแท่ง ตี๋เล็ก ดาว ทองหยิบ ทองหยอด): ศุภกิจ ตังทัตสวัสดิ์
: แจ็คเกอรีน ทีวีพูล
เพลงประกอบละคร

เพลง เลิศเลิศ เชิดเชิด - ขับร้องโดย สาวิกา ไชยเดช
เพลง เส้นชัยในชีวิต - ขับร้องโดย สาวิกา ไชยเดช
แหล่งข้อมูลอื่น

เรื่องย่อ นางโชว์ : manager.co.th เก็บถาวร 2016-04-20 ที่ เวย์แบ็กแมชชีน
เรื่องย่อละคร นางโชว์ : dara.truelife.com[ลิงก์เสีย]
ลำดับรายการโทรทัศน์

| ไทยทีวีสีช่อง 3: ละครวันจันทร์–อังคาร 20> 15 - 22.20 น. |
| --- | --- | --- |
| ก่อนหน้า | นางโชว์ | ถัดไป |
| ทับตะวัน (พ.ศ. 2546) | นางโชว์ | บ่วงเล่ห์เสน่หา (พ.ศ. 2546) |
| สถานีโทรทัศน์ช่องพีพีทีวี: ละครวันจันทร์–อังคาร 20> 20 - 21.45 น. |
| --- | --- | --- |
| ก่อนหน้า | นางโชว์ | ถัดไป |
| สาวน้อยคาเฟ่ (พ.ศ. 2559) | นางโชว์ | ปาฏิหาริย์ เดอะซีรีส์ (พ.ศ. 2559) |
วุฒิสภาสหรัฐ

38°53′26″N 77°0′32″W﻿ / ﻿38.89056°N 77.00889°W﻿ / 38.89056; -77.00889
| วุฒิสภาสหรัฐ  United States Senate |
| --- | --- |
รัฐสภาสหรัฐ ชุดที่ 119
ตราวุฒิสภาสหรัฐ
ธงวุฒิสภาสหรัฐ
ประเภท
ประเภท: สภาสูง เป็นส่วนหนึ่งของรัฐสภาสหรัฐ 
จำกัดวาระ: ไม่มี
ประวัติ
สมัยประชุมใหม่: 3 มกราคม ค.ศ. 2025 (2025-01-03)
ผู้บริหาร
ประธานวุฒิสภา: ชัค เกรสลี่ย์, R  ตั้งแต่ 20 มกราคม ค.ศ. 2025 
ผู้นำเสียงข้างมาก: จอห์น ธูน, R  ตั้งแต่ 3 มกราคม ค.ศ. 2025 
ผู้นำเสียงข้างน้อย: ชัค ชูเมอร์, D  ตั้งแต่ 3 มกราคม ค.ศ. 2025 
วิปเสียงข้างมาก: จอห์น บาร์ราสโซ, R  ตั้งแต่ 3 มกราคม ค.ศ. 2025 
วิปเสียงข้างน้อย: ดิก เดอร์บิน, D  ตั้งแต่ 3 มกราคม ค.ศ. 2025 
โครงสร้าง
สมาชิก: 100 คน

กลุ่มการเมืองใน วุฒิสภา: เสียงข้างมาก (53)   ริพับลิกัน (53) เสียงข้างน้อย  (47)   เดโมแครต (45)    อิสระ (2) 
ระยะวาระ: 6 ปี
การเลือกตั้ง
ระบบการเลือกตั้งวุฒิสภา: ระบบคะแนนนำใน 46 รัฐ ระบบอื่น ๆ ใน 4 รัฐ
การเลือกตั้งสมาชิกวุฒิสภาครั้งล่าสุด: 5 พฤศจิกายน 2024 (34 คน)
การเลือกตั้งสมาชิกวุฒิสภาครั้งหน้า: 3 พฤศจิกายน 2026 (34 คน)
ที่ประชุม

ห้องประชุมวุฒิสภาสหรัฐ อาคารรัฐสภาสหรัฐ วอชิงตัน ดี.ซี.
เว็บไซต์
www.senate.gov
รัฐธรรมนูญ
รัฐธรรมนูญสหรัฐ
วุฒิสภาสหรัฐ (อังกฤษ: United States Senate) เป็นสภาสูงของรัฐสภาสหรัฐ โดยเป็นสภานิติบัญญัติแห่งสหรัฐร่วมกับสภาผู้แทนราษฎรสหรัฐซึ่งเป็นสภาล่าง
องค์ประกอบและอำนาจของวุฒิสภาตั้งขึ้นตามรัฐธรรมนูญแห่งสหรัฐ มาตรา 1 วุฒิสภาประกอบด้วยสมาชิกวุฒิสภาซึ่งเป็นผู้แทนจากแต่ละรัฐ โดยแต่ละรัฐมีผู้แทนเท่ากันรัฐละสองคน ไม่ว่ามีประชากรมากน้อยเพียงใด โดยมีวาระดำรงตำแหน่งสลับฟันปลา (staggered term) วาระละ 6 ปี ปัจจุบันในสหภาพมี 50 รัฐ ฉะนั้นจึงมีสมาชิกวุฒิสภา 100 คน  รองประธานาธิบดีสหรัฐมีหน้าที่เป็นประธานในที่ประชุมและถือเป็นประธานวุฒิสภาโดยตำแหน่ง (ex officio member) และสามารถออกเสียงลงมติได้ในกรณีที่เสียงเท่ากันทั้งสองฝ่าย โดยหากรองประธานาธิบดีสหรัฐไม่ได้เป็นประธานในการประชุม ประธานชั่วคราวซึ่งโดยธรรมเนียมจะเป็นสมาชิกอาวุโสซึ่งมาจากฝ่ายเสียงข้างมากจะทำหน้าที่แทนประธาน
วุฒิสภานั้นกล่าวได้ว่าเป็นสภาที่มีความสุขุมรอบคอบและมีเกียรติมากกว่าสภาผู้แทนราษฎรสหรัฐอันเนื่องมาจากวาระที่นานกว่า จำนวนสมาชิกที่น้อยกว่า และการเป็นผู้แทนของคนทั้งรัฐ ซึ่งจากอดีตจนถึงปัจจุบันแสดงให้เห็นว่าวุฒิสภามีบรรยากาศของความเป็นเหตุเป็นผลและมีการแบ่งพรรคพวกตามพรรคการเมืองน้อยกว่า
ตั้งแต่ปี 1789 ถึง 1913 สมาชิกวุฒิสภามาจากการแต่งตั้งของสภานิติบัญญัติของรัฐที่ตนเป็นผู้แทน หลังการให้สัตยาบันการแก้ไขเพิ่มเติมรัฐธรรมนูญครั้งที่ 17 ในปี 1913 ปัจจุบัน สมาชิกวุฒิสภามาจากการเลือกตั้งของประชาชนโดยระบบคะแนนนำ ห้องประชุมวุฒิสภาตั้งอยู่บริเวณปีกเหนือของอาคารรัฐสภาสหรัฐในกรุงวอชิงตัน ดี.ซี.
ดูเพิ่ม

รัฐสภาแห่งสหรัฐ
สภาผู้แทนราษฎรสหรัฐ
รายนามวุฒิสมาชิกสหรัฐอเมริกา
น้ำพริก

น้ำพริกหนุ่ม
น้ำพริก เป็น อาหารไทยประเภทเครื่องจิ้มชนิดหนึ่ง ส่วนใหญ่ใช้รับประทานคู่กับผัก ที่มีส่วนประกอบสำคัญคือ พริก ที่ต้องตำหรือทุบให้แหลก บางพื้นที่ใช้พืชผักที่มีอยู่ในพื้นถิ่นตำลงไปตามส่วนประกอบ น้ำพริกยังเป็นหนึ่งในอาหารไทยที่นิยมทำลงบรรจุภัณฑ์เพื่อส่งขายต่างประเทศ
ประวัติ

คนในสมัยก่อนนิยมรับประทานสัตว์น้ำมากกว่าสัตว์บก จึงอาจคิดค้นน้ำพริกขึ้น เพื่อเพิ่มรสชาติและดับกลิ่นคาวต่าง ๆ น้ำพริก ถูกใช้เป็นส่วนประกอบของอาหารต่าง ๆ หรือใช้ในการรับประทาน เป็นกับข้าว ก็ได้ และยังได้รับความนิยมมาตั้งแต่อดีตจนถึงปัจจุบัน สำหรับน้ำพริก แบบที่ใช้เป็นเครื่องปรุงส่วนผสมนั้น เกิดขึ้นเพราะอาหารไทยจำพวกแกง จำเป็นที่จะต้องมีส่วนประกอบ หรือกรรมวิธีการทำที่ค่อนข้างซับซ้อน ผู้ปรุงจึงคิดทำน้ำพริกขึ้น เพื่อรวบรวมส่วนผสมต่าง ๆ นั้นเข้าด้วยกัน เป็นการลดขั้นตอนการปรุงลง และยังสามารถทำเก็บไว้ได้ในจำนวนมาก
น้ำพริกของชาวไทยมีมาตั้งแต่สมัยอยุธยา พบในจดหมายเหตุลาลูแบร์ (พ.ศ. 2230)  ราชทูตที่เดินทางเข้ามาในกรุงศรีอยุธยารัชสมัยสมเด็จพระนารายณ์มหาราช บันทึกน้ำพริกของชาวสยามไว้ว่า:-
น้ำจิ้มของพวกเขานั้นทำกันง่าย ๆ ใช้น้ำนิดหน่อยกับเครื่องเทศ, หัวกระเทียม หัวหอมกับผักลางชนิดที่มีกลิ่นดีเช่น กะเพรา พวกเขาชอบบริโภคน้ำจิ้มเหลวชนิดหนึ่งคล้ายกับมัสตาร์ด ประกอบด้วยกุ้งเคยเน่าเพราะหมักไม่ได้ที่ เรียกว่า กะปิ (capi)
การจดบันทึกลา ลู แบร์ น่าจะจดโดยปราศจากความเข้าใจลักษณะอาหารไทยเพราะส่วนผสมดูขาด ๆ เกิน ๆ พระเจ้าบรมวงศ์เธอ กรมพระนราธิปประพันธ์พงศ์ ถึงกับทรงขยายความบันทึกของลา ลู แบร์ ไว้ว่า "ลาลูแบร์ตำน้ำพริกไม่น่าอร่อย ขาดน้ำตาล มะนาว น้ำปลา เกินหัวหอม" หากตำน้ำพริกตำรับลาลูแบร์จะคล้ายกับน้ำพริกชาวปกาเกอะญอ (กะเหรี่ยงขาว)
ฟรังซัวส์ อังรี ตุรแปง กล่าวถึงน้ำพริกของชาวสยามไว้ว่า:-
ซอสของเขา (ชาวสยาม) ทำด้วยน้ำนิดหน่อย ใส่กระเทียม หัวหอม และเครื่องหอม
น้ำพริกตำรับตุรแปง ปรุงออกมาจะคล้ายกับเครื่องจิ้มชาวไทดำในประเทศเวียดนาม
ส่วนบันทึกของ สังฆราชฌ็อง-บาติสต์ ปาลกัว บาทหลวงคณะมิสซังโรมันคอทอลิกสมัยรัชกาลที่ 4 บันทึกไว้ว่า:-
พวกบ้านนอกไม่สู้สุรุ่ยสุร่ายในเรื่องอาหารการกิน เลี้ยงชีวิตอยู่ด้วยข้าว ปลาแห้ง กล้วย หน่อไม้ แพงพวยกับผักน้ำอย่างอื่น ใช้จิ้มน้ำผสมเผ็ด ๆ อย่างหนึ่งเรียกว่าน้ำพริก (num-phrik) เครื่องจิ้มชนิดหนึ่งใช้กันทั่วไปในประเทศตั้งแต่พระเจ้าแผ่นดินลงมาจนถึงทาสชั้นเลวต่างนิยมชมชื่นในรสของเครื่องจิ้มนี้อยู่ถ้วนหน้า
น้ำพริกตำรับสังฆราชปัลเลอกัวร์ถือว่ามีรสแซ่บที่สุด เนื่องจากสังฆราชปัลเลอกัวร์จดบันทึกไว้อย่างละเอียดครบถ้วน คือ ตำพริกแห้ง พริกไทย หัวหอม กระเทียม กะปิ น้ำปลา น้ำมะนาว เพิ่มขิง มะขาม และเมล็ดฟักทอง ปรุงจนมีรสฉุนเผ็ดและอร่อยมาก
ความหลากหลายของน้ำพริก

ภาคกลาง เรียกว่า น้ำพริก  มักปรุงให้มีรสชาติกลมกล่อม ไม่โดดรสใดรสหนึ่ง เปรี้ยว เผ็ด เค็ม หวาน มีวัตถุดิบและวิธีในการปรุงน้ำพริกที่หลากหลาย เช่น ไข่เค็ม ปลาเค็ม มะดัน มีการนำตำรับแบบชาววังมาเป็นต้นแบบด้วย เช่น น้ำพริกลงเรือ ส่วนน้ำพริกทั่วไปที่รู้จักแพร่หลาย เช่น น้ำพริกกะปิ น้ำพริกปลาทู น้ำพริกไข่เค็ม น้ำพริกตาแดงและน้ำพริกแมงดา
ภาคใต้ น้ำพริกทางภาคใต้เรียกว่า น้ำชุบ องค์ประกอบหลักคือ พริก หอมและกะปิ มีเอกลักษณ์ คือ ไม่ผสมน้ำมะนาวหรือน้ำตาล จึงมีลักษณะแห้ง ถ้าผสมให้เข้ากันด้วยมือเรียกน้ำชุบหยำหรือน้ำชุบโจร ถ้าตำให้เข้ากันเรียกน้ำชุบเยาะ ถ้าตำแล้วผัดให้สุกเรียกว่าน้ำชุบผัดหรือน้ำชุบคั่วเคี่ยว น้ำชุบของภาคใต้นี้กินกับผักหลายชนิดทั้งผักสดและผักลวก เหตุที่ไม่ผสมน้ำมะนาว เนื่องจาก ชาวประมงในภาคใต้เมื่อออกเรือเป็นเวลาแรมเดือน หามะนาวได้ยาก จึงประกอบน้ำพริกโดยไม่ผสมน้ำมะนาว และเหตุที่เรียกว่า น้ำชุบ คือ การที่นำผักมาชุบกับน้ำพริกแห้ง และยังมีน้ำพริกที่เรียกว่า เคยเจี้ยน ซึ่งเป็นลักษณะน้ำพริกที่ใช้การผัด เป็นที่นิยมในจังหวัดภูเก็ต
ภาคเหนือ เรียกน้ำพริกว่า น้ำพริก มักมีส่วนประกอบหลัก คือ พริก เกลือ หอมแดง กระเทียม เป็นต้น อาจมีส่วนผสมอื่นๆ เช่น กะปิ ถั่วเน่าแข็บ ปลาร้า มะเขือเทศ ข่า ตะไคร้ เพิ่มเข้าไป แล้วแต่จะปรุงเป็นน้ำพริกแต่ละชนิด วิธีการปรุง จะนำส่วนผสมทั้งหมดมาโขลกรวมกันในครก เช่น น้ำพริกหนุ่ม น้ำพริกปลา น้ำพริกกบ นอกจากนี้ยังมีแบบผัดกับน้ำมันอีกด้วย เช่น น้ำพริกอ่อง น้ำพริกน้ำหน่อ รวมไปถึงแบบคั่วด้วย เช่น น้ำพริกน้ำย้อย น้ำพริกคั่วทราย และบาลาฉ่อง
ภาคอีสาน น้ำพริกภาคอีสานเรียกได้หลายแบบ ที่สำคัญมีสามอย่างคือ
ป่น เป็นน้ำพริกที่ประกอบด้วยพริกแห้ง หอมแดง กระเทียม โขลกผสมกับปลา เห็ด หรือเนื้อสัตว์อื่น ใส่น้ำปลาร้า ลักษณะค่อนข้างข้นเพื่อให้จิ้มผัก
แจ่ว เป็นน้ำพริกพื้นฐานของภาคอีสาน ส่วนผสมหลักคือน้ำปลาร้าผสมกับพริก ใช้จิ้มทั้งผักและเนื้อสัตว์ ต่อมาจึงเพิ่มเครื่องปรุงอื่นเพื่อดับกลิ่นคาวของเนื้อสัตว์ เช่น หอม กระเทียม ข่า ตะไคร้
ซุบ เป็นอาหารที่พัฒนามาจากแจ่ว โดยมาจากคำว่า ชุบ ซึ่งหมายถึงจุ่มหรือจิ้ม มาจากการที่นำผักที่ใช้จิ้มแจ่วมาผสมลงในแจ่ว แล้วเติมข้าวคั่ว
รายชื่อน้ำพริก

| --- | --- |
 น้ำพริกกะปิ  น้ำพริกกากหมู  น้ำพริกกุ้งเสียบ  น้ำพริกกุ้งจ่อม  น้ำพริกกุ้งสด  น้ำพริกข่า  น้ำพริกแจ่ว  น้ำพริกโจร  น้ำพริกแดง  น้ำพริกตาแดง  น้ำพริกนรก  น้ำพริกปลากระป๋อง  น้ำพริกปลาดุกฟู  น้ำพริกปลาต้ม  น้ำพริกปลาย่าง  น้ำพริกปลาย่างมะขามเปียก  น้ำพริกปลาร้า  น้ำพริกปลาร้าทรงเครื่อง  น้ำพริกปลาสลิดป่น:  น้ำพริกปลาสลิด  น้ำพริกปักษ์ใต้  น้ำพริกผัดพริกขิง  น้ำพริกเผา  น้ำพริกเผาถั่วเขียวงา  น้ำพริกมะเขือพวง  น้ำพริกมะขาม  น้ำพริกมะขามเปียก  น้ำพริกมะขามสด  น้ำพริกมะม่วง  น้ำพริกมะอึก  น้ำพริกมันกุ้ง  น้ำพริกแมงดา  น้ำพริกระกำ  น้ำพริกลงเรือ  น้ำพริกสวรรค์  น้ำพริกหนุ่ม  น้ำพริกอ่อง  น้ำพริกปลาทู
เกิดใหม่เป็นขุนนางไปผจญภัยในต่างโลก -อัครทูตจอมซุ่มซ่ามของทวยเทพ-

ซีรีส์ไลต์โนเวลญี่ปุ่น
| --- | --- |
เกิดใหม่เป็นขุนนางไปผจญภัยในต่างโลก -อัครทูตจอมซุ่มซ่ามของทวยเทพ-
転生貴族の異世界冒険録 (Tensei Kizoku no Isekai Bōken Roku)
นวนิยายชุด
เขียนโดย: Yashu
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 28 ตุลาคม พ.ศ. 2559 – ปัจจุบัน
ไลต์โนเวล
เขียนโดย: Yashu
วาดภาพโดย: Mo
สำนักพิมพ์: ฮิฟูมิ โชโบ
ในเครือ: Saga Forest
กลุ่มเป้าหมาย: ชาย
วางจำหน่ายตั้งแต่: 15 มิถุนายน พ.ศ. 2560 – ปัจจุบัน
จำนวนเล่ม: 6
มังงะ
เขียนโดย: Yashu
วาดภาพโดย: Nini
สำนักพิมพ์: Mag Garden
สำนักพิมพ์ภาคภาษาไทย: ดังโงะมังงะ
นิตยสาร: Mag Comi
กลุ่มเป้าหมาย: โชเน็ง
วางจำหน่ายตั้งแต่: 25 มีนาคม พ.ศ. 2561 – ปัจจุบัน
จำนวนเล่ม: 10 (ญี่ปุ่น) 3 (ไทย)
อนิเมะโทรทัศน์
The Aristocrat's Otherworldly Adventure: Serving Gods Who Go Too Far
กำกับโดย: Mitsutaka Noshitani (chief) Noriyuki Nakamura
อำนวยการสร้างโดย: Ushio Endou Yuuko Esaka Mao Higashi Hikaru Honda Yuuki Satou Yuuki Yamaoka Nobuaki Yoneyama Hajime Ryuuzaki
เขียนบทโดย: Natsuko Takahashi
ดนตรีโดย: Michiru
สตูดิโอ: EMT Squared Magic Bus
เครือข่าย: Tokyo MX BS11
ฉาย:  3 เมษายน พ.ศ. 2566  –  19 มิถุนายน พ.ศ. 2566
ตอน: 12
 สถานีย่อยการ์ตูนญี่ปุ่น
เกิดใหม่เป็นขุนนางไปผจญภัยในต่างโลก -อัครทูตจอมซุ่มซ่ามของทวยเทพ- (ญี่ปุ่น: 転生貴族の異世界冒険録, โรมาจิ: Tensei Kizoku no Isekai Bōken Roku) เป็นซีรีส์ไลต์โนเวลญี่ปุ่น ที่เขียนโดย Yashu ซีรีส์เริ่มเผยแพร่บนเว็บไซต์โชเซ็ตสึกะ นิ นาโร ในเดือนตุลาคม พ.ศ. 2559 ก่อนจะตีพิมพ์เป็นเล่มที่วาดภาพประกอบโดย Mo โดย Hifumi Shobō เริ่มตีพิมพ์ในเดือนมิถุนายน พ.ศ. 2560 ภายใต้สำนักพิมพ์ Saga Forest เมื่อเดือนธันวาคม พ.ศ. 2562 ไลต์โนเวลวางจำหน่ายถึงเล่มที่ 6 มังงะได้รับการดัดแปลงที่วาดภาพประกอบโดย Nini เริ่มตีพิมพ์บนเว็บไซต์มังงะ Mag Comi ของ Mag Garden ในเดือนมีนาคม พ.ศ. 2561 และเมื่อเดือนพฤษภาคม พ.ศ. 2565 มีการรวบรวมไว้เป็นเล่มทังโกบง ถึงเล่มที่ 8 ซีรีส์มังงะมีลิขสิทธิ์ในประเทศไทยโดยสำนักพิมพ์ดังโงะมังงะ ได้รับการดัดแปลงเป็นซีรีส์อนิเมะโทรทัศน์โดยสตูดิโอ EMT Squared และ Magic Bus ออกอากาศตั้งแต่เดือนเมษายนถึงมิถุนายน พ.ศ. 2566
สื่อ > ไลต์โนเวล

ไลต์โนเวลเขียนโดย Yashu เริ่มเผยแพร่บนเว็บไซต์โชเซ็ตสึกะ นิ นาโร เมื่อวันที่ 28 ตุลาคม พ.ศ. 2559 ต่อมาถูกซื้อโดย Hifumi Shobō เริ่มเผยแพร่เมื่อวันที่ 15 มิถุนายน พ.ศ. 2560 ที่วาดภาพประกอบโดย Mo ภายใต้สำนักพิมพ์ Saga Forest และเมื่อเดือนธันวาคม พ.ศ. 2562 ไลต์โนเวลวางจำหน่ายถึงเล่มที่ 6
สื่อ > ไลต์โนเวล > รายการเล่ม

| # | วันที่ออกจำหน่ายญี่ปุ่น | ISBN ญี่ปุ่น |
| --- | --- | --- |
| 1 |  15 มิถุนายน พ.ศ. 2560 | 978-4-89-199434-1 |
| 2 |  15 พฤศจิกายน พ.ศ. 2560 | 978-4-89-199465-5 |
| 3 |  15 พฤษภาคม พ.ศ. 2561 | 978-4-89-199501-0 |
| 4 |  15 พฤศจิกายน พ.ศ. 2561 | 978-4-89-199526-3 |
| 5 |  15 พฤษภาคม พ.ศ. 2562 | 978-4-89-199562-1 |
| 6 |  15 ธันวาคม พ.ศ. 2562 | 978-4-89-199608-6 |
สื่อ > มังงะ

มังงะได้รับการดัดแปลงที่วาดภาพประกอบโดย Nini เริ่มตีพิมพ์บนเว็บไซต์ Mag Comi ของ Mag Garden เมื่อวันที่ 25 มีนาคม พ.ศ. 2561 และเมื่อเดือนพฤษภาคม พ.ศ. 2565 มีการรวบรวมไว้เป็นเล่มทังโกบง ถึงเล่มที่ 8
สื่อ > มังงะ > รายการเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  15 พฤศจิกายน พ.ศ. 2561 | 978-4-80-000805-3 | — | — |
| 2 |  31 พฤษภาคม พ.ศ. 2562 | 978-4-80-000860-2 | — | — |
| 3 |  13 ธันวาคม พ.ศ. 2562 | 978-4-80-000924-1 | — | — |
| 4 |  14 พฤษภาคม พ.ศ. 2563 | 978-4-80-000971-5 | — | — |
| 5 |  13 พฤศจิกายน พ.ศ. 2563 | 978-4-80-001033-9 | — | — |
| 6 |  14 พฤษภาคม พ.ศ. 2564 | 978-4-80-001091-9 | — | — |
| 7 |  14 ธันวาคม พ.ศ. 2564 | 978-4-80-001157-2 | — | — |
| 8 |  13 พฤษภาคม พ.ศ. 2565 | 978-4-80-001214-2 | — | — |
| 9 |  14 ธันวาคม พ.ศ. 2565 | 978-4-80-001279-1 | — | — |
สื่อ > อนิเมะ

ได้รับการดัดแปลงเป็นซีรีส์อนิเมะโทรทัศน์และประกาศเมื่อวันที่ 5 สิงหาคม พ.ศ. 2565 ที่สร้างโดยสตูดิโอ EMT Squared และ Magic Bus กำกับซีรีส์อนิเมะโดย Noriyuki Nakamura โดย Ayumu Hatori เป็นผู้ผลิต ออกแบบตัวละครโดย Eri Tokugawa และเพลงประกอบโดย Michiru ซีรีส์มีกำหนดการออกอากาศในเดือนเมษายน พ.ศ. 2566
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "เกิดใหม่ซะแล้ว" Transliteration: "Tensei Shichaimashita" (ญี่ปุ่น: 転生しちゃいました) | โนริยูกิ นากามูระ | ซาเอกะ ฟูจิโมโตะ | โนริยูกิ นากามูระ | 3 เมษายน 2566 (2566-04-03) |
| 2 | "อาจารย์สอนพิเศษคือนักผจญภัย" Transliteration: "Katei Kyōshi wa Bōkensha" (ญี่ปุ่น: 家庭教師は冒険者) | มิตสึตากะ โนชิตานิ | จุง นาริตะ | โนริยูกิ นากามูระ | 10 เมษายน 2566 (2566-04-10) |
| 3 | "ไปยังเมืองหลวง" Transliteration: "Iza Ōto e" (ญี่ปุ่น: いざ王都へ) | ฮิโรยูกิ โอกูโนะ โนริยูกิ นากามูระ | รินริง | โนริยูกิ นากามูระ | 17 เมษายน 2566 (2566-04-17) |
| 4 | "งานเปิดตัวที่เมืองหลวง" Transliteration: "Ōto Ohirome-kai" (ญี่ปุ่น: 王都お披露目会) | ยาซูมิ มิกาโมโตะ | รินริง | ยูโกะ คิโยชิมะ | 24 เมษายน 2566 (2566-04-24) |
| 5 | "ยินดีต้อนรับสู่คฤหาสน์ไม่บันยะบันยัง" Transliteration: "Yarisugi Yashiki e Yōkoso" (ญี่ปุ่น: やりすぎ屋敷へようこそ) | ทากาชิ ซาโต | นัตสึโกะ ทากาฮาชิ จุง นาริตะ | เคโซ ชิมิซุ | 1 พฤษภาคม 2566 (2566-05-01) |
| 6 | "เดทกับหัวหน้ากองอัศวินสุดแกร่ง" Transliteration: "Saikyō Kishi Danchō to no Dēto" (ญี่ปุ่น: 最強騎士団長との決闘) | มิตสึตากะ โนชิตานิ | มาซาฮิโระ โอกูโบะ | มิตสึตากะ โนชิตานิ | 8 พฤษภาคม 2566 (2566-05-08) |
| 7 | "นักผจญภัยมือใหม่ไคน์" Transliteration: "Shinjin Bōkensha Kain" (ญี่ปุ่น: 新人冒険者カイン) | โทชิกัตสึ โทโกโระ | จุง นาริตะ | เคกิ คูรูมิโนะ | 15 พฤษภาคม 2566 (2566-05-15) |
| 8 | "โรงเรียนหลวง" Transliteration: "Ōritsu Gakuen" (ญี่ปุ่น: 王立学園) | คาซูยะ คิโต | รินริง | นางิซะ มิยาซากิ | 22 พฤษภาคม 2566 (2566-05-22) |
| 9 | "การฝึกฝน" Transliteration: "Shugyō" (ญี่ปุ่น: 修行) | โนริยูกิ นากามูระ | ซาเอกะ ฟูจิโมโตะ | โนริยูกิ นากามูระ | 29 พฤษภาคม 2566 (2566-05-29) |
| 10 | "บททดสอบของนักผจญภัยแรงค์ A" Transliteration: "Ē Ranku Bōkensha no Shiren" (ญี่ปุ่น: Aランク冒険者の試練) | นานะ อิมานากะ, โนริยูกิ นากามูระ, มิตสึตากะ โนชิตานิ | มาซาฮิโระ โอกูโบะ | นานะ อิมานากะ | 5 มิถุนายน 2566 (2566-06-05) |
| 11 | "ลางบอกเหตุภัยพิบัติ" Transliteration: "Hanran no Yochō" (ญี่ปุ่น: 氾濫の予兆) | มิตสึตากะ โนชิตานิ | มาซาฮิโระ โอกูโบะ | โนริยูกิ นากามูระ, เคโซ ชิมิซุ | 12 มิถุนายน 2566 (2566-06-12) |
| 12 | "และแล้วก็กลายเป็นเจ้าดินแดน" Transliteration: "Soshite Ryōshu ni Naru" (ญี่ปุ่น: そして領主になる) | โนริยูกิ นากามูระ | นัตสึโกะ ทากาฮาชิ | โนริยูกิ นากามูระ | 19 มิถุนายน 2566 (2566-06-19) |
เพลงประกอบอนิเมะ > เพลงปิด (Ending)

เพลง "Nanairo no E no Gu de" (七色の絵の具で) ร้องโดย 7Land
ผลตอบรับ

หนังสือมียอดขายมากกว่า 2.8 ล้านเล่ม
แหล่งข้อมูลอื่น

เว็บไซต์ทางที่โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการมังงะ (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
อนิเมะ เกิดใหม่เป็นขุนนางไปผจญภัยในต่างโลก ที่ปีลีปีลี
เกิดใหม่เป็นขุนนางไปผจญภัยในต่างโลก -อัครทูตจอมซุ่มซ่ามของทวยเทพ- (มังงะ) ที่เครือข่ายข่าวอนิเมะ
วรรณิศา ศรีวิเชียร

วรรณิศา ศรีวิเชียร หรือ วรรณิศา มาร์คาร์ ชื่อเล่น บี เกิดเมื่อวันที่ 13 ตุลาคม พ.ศ. 2511 เป็นนักแสดงหญิงชาวไทย  และเป็นภรรยาของไมเคิล มาร์คาร์ ทายาทเทโร เอ็นเตอร์เทนเม้นท์
| วรรณิศา ศรีวิเชียร |
| --- | --- |
เกิด: 13 ตุลาคม พ.ศ. 2511 (56 ปี) จังหวัดหนองคาย
คู่สมรส: ไมเคิล มาร์คาร์
บุตร: 2 คน
อาชีพ: นักแสดง
เมขลา: นักแสดงนำหญิงดีเด่น  พ.ศ. 2532 - กลิ่นร่ำ
ประวัติ

วรรณิศา ศรีวิเชียร เป็นสาวชาวหนองคาย เริ่มเข้าวงการบันเทิงจากความชื่นชอบ จารุณี สุขสวัสดิ์ นักแสดงชื่อดังในขณะนั้น ทำให้เธอตัดสินใจ ส่งจดหมายสมัครเข้ามาเป็นนักแสดงกับทางสีบุญเรืองฟิล์มเพื่อต้องการพบจารุณี จนมีผลงานภาพยนตร์เรื่องแรกคือ สวัสดีไม้เรียว ในปี 2525 ใช้ชื่อว่า วัฒนาลัย ศรีวิเชียร
ต่อมาในปี 2528 พิศาล อัครเศรณีได้ทาบทามให้เข้ามาเป็นนางเอกภาพยนตร์เรื่องนางเสือดาว คู่กับ ยุรนันท์ ภมรมนตรี พร้อมทั้งเปลี่ยนชื่อการแสดงเป็น วรรณิศา ศรีวิเชียร
ภาพยนตร์เรื่องนี้ทำให้มีผลงานตามมาอีกหลายเรื่อง ช่วงแรกอยู่ภายใต้สังกัดและการดูแลของค่ายอัครเศรณี โดยวรรณิศาเคยเป็นนางเอกคู่ขวัญกับยุรนันท์ พระเอกร่วมสังกัดในช่วงหนึ่ง
จนช่วงที่ละครโทรทัศน์เริ่มได้รับความนิยม ได้หันมาเล่นละครโทรทัศน์ และเซ็นสัญญาเป็นนักแสดงในสังกัดช่อง 3
เมื่อปี 2536 วรรณิศาเป็นคนไทยที่ได้เข้าไปกอดไมเคิล แจ็กสัน บนเวทีคอนเสิร์ตที่ไมเคิลได้มาจัดแสดงที่เมืองไทย
ชีวิตส่วนตัวสมรสกับไมเคิล มาร์คาร์ ทายาทเทโร เอ็นเตอร์เทนเม้นท์ มีบุตรชายและบุตรสาวด้วยกัน 2 คน
วรรณิศาเคยออกมาเปิดเผยถึงชีวิตในช่วงที่ลูกสาวป่วยเป็นโรคตับอย่างรุนแรง จนต้องบินไปรักษาและทำการเปลี่ยนตับที่อเมริกา รวมถึงชีวิตครอบครัวที่เติบโตมากับพ่อแม่บุญธรรมชาวไทยและมารับรู้ความจริงตอนโต จนไม่กี่ปีที่ผ่านมาเธอได้ตามหาพ่อแท้ ๆ ที่เป็นชาวไอริชเจอ
ผลงาน > ภาพยนตร์

2525 สวัสดีไม้เรียว
2528 นางเสือดาว คู่กับ ยุรนันท์ ภมรมนตรี
2528 เพลงสุดท้าย คู่กับ บิณฑ์ บรรลือฤทธิ์
2528 นางฟ้ากับซาตาน คู่กับ ยุรนันท์ ภมรมนตรี
2529 น.ส.กาเหว่า คู่กับ ยุรนันท์ ภมรมนตรี
2529 โกยมหาสนุก
2529 ไปไม่ถึงดวงดาว
2529 ปรารถนาแห่งหัวใจ คู่กับ ยุรนันท์ ภมรมนตรี
2529 สู้ด้วยรัก คู่กับ ฉัตรชัย เปล่งพานิช
2530 คาวน้ำผึ้ง
2530 วุ่นที่สุด สะดุดรัก
2530 รักทรมาน (เพลงสุดท้าย ภาค 2) คู่กับ บิณฑ์ บรรลือฤทธิ์
2530 เกิดมาลุย ภาค 2 คู่กับ พันนา ฤทธิไกร
2530 1+1ฉึ่งแหลก คู่กับ สรพงศ์ ชาตรี
2531 เพชรลุยเพลิง คู่กับ ยุรนันท์ ภมรมนตรี
2531 ตัณหาเถื่อน คู่กับ ยุรนันท์ ภมรมนตรี
ผลงาน > ละครโทรทัศน์

2530 อวสานเซลล์แมน ช่อง 3
2530 เงา ช่อง 3 รับบท เจริญขวัญ คู่กับ นพพลโกมารชุน
2530 สมเด็จพระนเรศวรมหาราช ช่อง 3 รับบท มณีจันทร์
2531 บุษบาท่าเรือ ช่อง 3 คู่กับ ทูน หิรัญทรัพย์
2531 พินัยกรรมปริศนา ช่อง 3 คู่กับ นิรุตติ์ ศิริจรรยา
2532 กลิ่นร่ำ ช่อง 3 คู่กับ ศานติ สันติเวชกุล
2532 สะใภ้ลูกทุ่ง ช่อง 9 คู่กับ ตวงสิทธิ์ เรียมจินดา
2532 ผู้ชนะสิบทิศ ช่อง 3
2533 ปิ่นรัก ช่อง 3 คู่กับ รอน บรรจงสร้าง
2534 พิษสวาท ช่อง 5 รับบท ทิพอาภา (ภายหลังเปลี่ยนตัวเป็นปัทมา ปานทอง เนื่องจากประสบอุบัติเหตุ)
2534 ละอองดาว ช่อง 7
2534 กำแพงบุญ ช่อง 7
2534 พ่อกะล่อนทอง ช่อง 3
2535 อาถรรพ์วันอาทิตย์ ช่อง 5
2535 ชีวิตเปื้อนฝุ่น ช่อง 7
2535 สองฝั่งคลอง ช่อง 7
2536 แม่พลอยหุง ช่อง 3
2536 ผยอง ช่อง 7
2536 เกิดแต่ตม ช่อง 7
2537 กระสือ ช่อง 7 รับบท พลอย
2538 วันพักรักละคร ตอน แมวไม่อยู่ ช่อง 7
2543 พริกกับเกลือ ช่อง 3
2543 รอยมาร ช่อง 3
2543 หัวใจสองภาค ช่อง 7
2544 ลายมนุษย์ ช่อง 3
2563 ซ่อนเงารัก ช่อง 3
2564 พราวมุก ช่อง 3
มิสทัวริซึมเวิลด์

| --- | --- |
ก่อตั้ง: สหราชอาณาจักร–1991; 34 ปีที่แล้ว (1991) จีน–2009; 16 ปีที่แล้ว (2009)
ประเภท: การประกวดความงาม
สํานักงานใหญ่: สหราชอาณาจักร–Miss Tourism World® จีน–Miss Tourism World©
ภาษาทางการ : อังกฤษ, จีน
บุคคลสำคัญ: สหราชอาณาจักร–John David Singh จีน–
เว็บไซต์: มิสทัวริซึมเวิลด์ ของสหราชอาณาจักรเว็บไซต์หลัก มิสทัวริซึมเวิลด์ ของจีนเว็บไซต์หลัก
มิสทัวริซึมเวิลด์ เป็นการประกวดความงามประจำปีระดับนานาชาติซึ่งแบ่งออกเป็น 2 องค์กร โดยองค์กรหนึ่งก่อตั้งขึ้นในสหราชอาณาจักรในปี 1991 และอีกองค์กรหนึ่งก่อตั้งขึ้นในประเทศจีนในปี 2009.
ผู้ครองตำแหน่งปัจจุบันของการประกวด มิสทัวริซึมเวิลด์ 2022 ซึ่งเป็นการประกวดที่จัดขึ้นในสหราชอาณาจักร คือ Erina Hanawa จากประเทศญี่ปุ่น ซึ่งได้รับมงกุฎเมื่อวันที่ 10 ธันวาคม 2022 ที่นครโฮจิมินห์, ประเทศเวียดนาม.
ผู้ครองตำแหน่งปัจจุบันของการประกวด มิสทัวริซึมเวิลด์ 2024 ซึ่งเป็นการประกวดที่จัดขึ้นในประเทศจีน คือ Isabelle Queiroz Bartoli จากประเทศบราซิล เธอได้รับการสวมมงกุฎที่กวางตุ้ง, ประเทศจีน.
ประวัติ > มีฐานอยู่ในสหราชอาณาจักร

มิสทัวริซึมเวิลด์ ก่อตั้งขึ้นครั้งแรกในฐานะการประกวดนางงามระดับนานาชาติในปี 1991 ในสหราชอาณาจักร องค์กรนี้ถูกซื้อกิจการโดยนายเดวิด ซิงห์ในปี 2008 เนื่องจากปัจจัยหลายประการ การประกวดนี้จึงไม่ได้จัดขึ้นในปีต่อไปนี้: 1993, 1996, 1998–1999, 2004, 2006, 2008–2011, 2016–2017 และ 2020–2021.
ในงานมิสทัวริซึมเวิลด์ ครั้งล่าสุด เอริน่า ฮานาวะ จาก ประเทศญี่ปุ่น คว้ามงกุฎมิสทัวริซึมเวิลด์ 2022 เมื่อวันที่ 10 ธันวาคมที่ จังหวัดหวิญฟุก, ประเทศเวียดนาม ทำให้เธอกลายเป็นผู้หญิงญี่ปุ่นคนที่สองที่คว้าตำแหน่งนี้.
ประวัติ > มีฐานอยู่ในประเทศจีน

ในปี 2009 การประกวด Miss Tourism Queen International จัดขึ้นที่ประเทศจีน ในช่วงหลายปีที่ผ่านมา การประกวดได้เปลี่ยนชื่อหลายครั้ง รวมถึง Miss Tourism Queen of the Year International (2011–2010), Miss City Tourism Champion (2016), Miss Tourism World - Global (2017–2019, 2023–ปัจจุบัน) และ Miss Tourism World - Intercontinental (2019).
การประกวดครั้งล่าสุดมิสทัวริซึมเวิลด์ 2024 จัดขึ้นที่กวางตุ้ง, ประเทศจีน เมื่อวันที่ 10 มกราคม โดยตำแหน่มิสทัวริซึมเวิลด์ 2024 ได้รับรางวัลแก่ Isabelle Queiroz Bartoli จากประเทศบราซิล.
ความเป็นมา

มิสทัวริซึม และ มิสทัวริซึมเวิลด์ทัวร์ จัดการแข่งขันประจำปีเพื่อส่งเสริมการท่องเที่ยวระดับโลก ในประเทศเจ้าภาพที่ได้รับการคัดเลือกเพื่อเข้าร่วมการประกวด มิสทัวริซึมเวิลด์ ซึ่งเป็นการประกวดที่มีชื่อเสียงที่เน้นด้านการท่องเที่ยว ผู้เข้าประกวดจะถ่ายวิดีโอเกี่ยวกับการท่องเที่ยวเพื่อจัดแสดงในงานรอบสุดท้ายเพื่อเน้นย้ำถึงจุดหมายปลายทางและส่งเสริมการท่อง.
เป้าหมายหลักขององค์กรมิสทัวริซึมเวิลด์ คือการส่งเสริมการท่องเที่ยวผ่านผู้เข้าร่วม โดยมีเป้าหมายเพื่อดึงดูดนักท่องเที่ยว เพิ่มรายได้จากต่างประเทศ และสนับสนุนชุมชนท้องถิ่นด้วยการนำเสนอประเทศให้เป็นจุดหมายปลายทางด้านการท่องเที่ยว.